
	Legenda simbolurilor utilizate

		*	Procedura de consultare	
	***	Procedura de aprobare
	***I	Procedura legislativă ordinară (prima lectură)
	***II	Procedura legislativă ordinară (a doua lectură)
	***III	Procedura legislativă ordinară (a treia lectură)

(Procedura indicată se bazează pe temeiul juridic propus în proiectul de act.)







	Amendamente la un proiect de act

	
Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare. 

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Parlamentului European și al Consiliului de modificare a Regulamentului (UE) 2021/1232 în ceea ce privește prelungirea perioadei de aplicare a acestuia
(COM(2025)0797 – C10‑0370/2025 – 2025/0429(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2025)0797),
–	având în vedere articolul 294 alineatul (2), articolul 16 alineatul (2) și articolul 114 alineatul (1) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C10‑0370/2025),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere articolul 60 din Regulamentul său de procedură,
–	având în vedere raportul Comisiei pentru libertăți civile, justiție și afaceri interne (A10‑0000/2026),
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să își modifice în mod substanțial propunerea;
3.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de regulament</DocAmend>
<Article>Considerentul 2</Article>
	

	Textul propus de Comisie
	Amendamentul

	(2)	Propunerea de regulament al Parlamentului European și al Consiliului de stabilire a normelor de prevenire și combatere a abuzului sexual asupra copiilor3, adoptată de Comisie la 11 mai 2022, urmărește să asigure cadrul juridic pe termen lung. Cu toate acestea, negocierile interinstituționale cu privire la propunerea respectivă nu au avansat încă suficient pentru a fi cert că vor fi încheiate la timp, astfel încât cadrul juridic pe termen lung, inclusiv eventualele modificări ale Regulamentului (UE) 2021/1232 pe care acesta le-ar putea conține, să fie adoptat și să înceapă să se aplice până la 4 aprilie 2026.
	(2)	Propunerea de regulament al Parlamentului European și al Consiliului de stabilire a normelor de prevenire și combatere a abuzului sexual asupra copiilor, adoptată de Comisie la 11 mai 2022 (denumită în continuare „propunerea din 2022”), urmărește să asigure cadrul juridic pe termen lung. Cu toate acestea, negocierile interinstituționale cu privire la propunerea respectivă nu au avansat încă suficient pentru a fi cert că vor fi încheiate la timp, astfel încât cadrul juridic pe termen lung, inclusiv eventualele modificări ale Regulamentului (UE) 2021/1232 pe care acesta le-ar putea conține, să fie adoptat și să înceapă să se aplice până la 4 aprilie 2026. Parlamentul European și-a adoptat poziția și mandatul de a iniția negocieri interinstituționale la 22 noiembrie 2023, dar Consiliul nu a fost în măsură să își prezinte poziția înainte de 26 noiembrie 2025. Prin urmare, este necesară o nouă prelungire, chiar dacă Regulamentul (UE) 2021/1232 a fost conceput ca un instrument temporar și unic, în care se prevedea suficient timp pentru adoptarea propunerii din 2022.

	__________________
	__________________

	3 Propunere de regulament al Parlamentului European și al Consiliului de stabilire a normelor de prevenire și combatere a abuzului sexual asupra copiilor, COM(2022) 209 final.
	3 Propunere de regulament al Parlamentului European și al Consiliului de stabilire a normelor de prevenire și combatere a abuzului sexual asupra copiilor, COM(2022) 209 final.


Or. <Original>{EN}en</Original>
</Amend>
<Amend>Amendamentul		<NumAm>2</NumAm>
<DocAmend>Propunere de regulament</DocAmend>
<Article>Considerentul 4</Article>
	

	Textul propus de Comisie
	Amendamentul

	(4)	Având în vedere aceste circumstanțe, Regulamentul (UE) 2021/1232 ar trebui să fie modificat pentru a i se prelungi perioada de aplicare cu o perioadă care să fie limitată la durata strict necesară pentru adoptarea cadrului juridic pe termen lung și pentru începerea aplicării acestuia.
	(4)	Având în vedere aceste circumstanțe, Regulamentul (UE) 2021/1232 ar trebui să fie modificat pentru a i se prelungi perioada de aplicare cu o perioadă care să fie limitată la durata strict necesară pentru adoptarea cadrului juridic pe termen lung și pentru începerea aplicării acestuia. Prin urmare, colegiuitorii se angajează să ajungă cât mai curând posibil la un acord privind cadrul juridic pe termen lung, astfel încât să se evite orice prelungire suplimentară a Regulamentului (UE) 2021/1232 în viitor. În plus, ținând seama de faptul că Regulamentul (UE) 2021/1232 era prevăzut să se aplice o perioadă limitată de timp, este necesar să se clarifice unele dispoziții ale acestuia, care trebuie adaptate la rezultatele rapoartelor de punere în aplicare ale Comisiei din 19 decembrie 20231a și din 27 noiembrie 20251b (denumite în continuare „rapoartele de punere în aplicare din 2023 și 2025”).

	
	___________

	
	1a COM(2023) 0797.

	
	1b COM(2025)0740.


Or. <Original>{EN}en</Original>
</Amend>
<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Considerentul 5 a (nou)</Article>
	

	Textul propus de Comisie
	Amendamentul

	
	(5a)	Simplul fapt că anumiți prestatori de servicii de comunicații interpersonale care nu se bazează pe numere aplică în mod voluntar tehnologii de depistare nu scutește colegiuitorii de responsabilitatea lor de a institui un cadru juridic cuprinzător care să îndeplinească cerințele prevăzute la articolele 7 și 8 din Carta drepturilor fundamentale a Uniunii Europene (denumită în continuare „carta”) și care să nu submineze interzicerea monitorizării generale prevăzută de dreptul Uniunii.


Or. <Original>{EN}en</Original>
</Amend>
<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Considerentul 5 b (nou)</Article>
	

	Textul propus de Comisie
	Amendamentul

	
	(5b)	Nicio dispoziție din prezentul regulament nu ar trebui interpretată ca interzicerea, slăbirea sau compromiterea criptării de la emitent la destinatar. În special, prestatorilor nu trebuie să li se interzică să ofere servicii criptate de la emitent la destinatar.


Or. <Original>{EN}en</Original>
</Amend>
<Amend>Amendamentul		<NumAm>5</NumAm>
<DocAmend>Propunere de regulament</DocAmend>
<Article>Considerentul 7 a (nou)</Article>
	

	Textul propus de Comisie
	Amendamentul

	
	(7a)	Prelucrarea imaginilor și a înregistrărilor video în sensul Regulamentului (UE) 2021/1232 ar trebui să fie considerată întotdeauna o prelucrare a unor categorii speciale de date cu caracter personal, conform articolului 9 din Regulamentul (UE) 2016/679 al Parlamentului European și al Consiliului1a, deoarece acestea reprezintă date biometrice prelucrate printr-un mijloc tehnic specific care permite identificarea sau autentificarea unică a unei persoane fizice.

	
	___________

	
	1a Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, ELI: http://data.europa.eu/eli/reg/2016/679/oj).


Or. <Original>{EN}en</Original>
</Amend>
<Amend>Amendamentul		<NumAm>6</NumAm>
<DocAmend>Propunere de regulament</DocAmend>
<Article>Considerentul 7 b (nou)</Article>
	

	Textul propus de Comisie
	Amendamentul

	
	(7b)	Având în vedere rapoartele de punere în aplicare din 2023 și 2025 și pentru a asigura coerența și claritatea, definițiile care nu mai sunt relevante din cauza caracterului incomplet și inexact al unor date care nu pot face obiectul unui audit independent ar trebui eliminate din Regulamentul (UE) 2021/1232. Întrucât Regulamentul (UE) 2021/1232 nu ar trebui să vizeze depistarea materialelor online care conțin acte de abuz sexual asupra copiilor sau acte de ademenire a copiilor și care nu au fost identificate anterior, definițiile acestora sunt redundante și, prin urmare, ar trebui eliminate. În rapoartele de punere în aplicare din 2023 și 2025 se subliniază, de asemenea, că nu pot fi invocate date concludente privind proporționalitatea depistării materialelor online care conțin acte de abuz sexual asupra copiilor sau acte de ademenire a copiilor și care nu au fost identificate anterior pentru a se justifica limitarea anumitor drepturi, astfel cum se prevede în Directiva 2002/58/CE și la articolele 7 și 8 din cartă.


Or. <Original>{EN}en</Original>
</Amend>
<Amend>Amendamentul		<NumAm>7</NumAm>
<DocAmend>Propunere de regulament</DocAmend>
<Article>Considerentul 7 c (nou)</Article>
	

	Textul propus de Comisie
	Amendamentul

	
	(7c)	Având în vedere eficacitatea nedovedită a Regulamentului (UE) 2021/1232 în ceea ce privește materialele online care conțin acte de abuz sexual asupra copiilor sau de ademenire a copiilor și care nu au fost identificate anterior, precum și impactul acestuia asupra confidențialității comunicațiilor, astfel cum se prevede în Directiva 2002/58/CE a Parlamentului European și a Consiliului1a, depistarea materialelor care conțin acte de abuz sexual asupra copiilor și de ademenire a copiilor care nu au fost identificate anterior ar trebui exclusă din domeniul de aplicare al Regulamentului (UE) 2021/1232. Cu toate acestea, pentru a preveni ademenirea copiilor, furnizorii de servicii de comunicații interpersonale care nu se bazează pe numere pot și sunt încurajați să ia măsuri de atenuare, dar care să nu contravină Directivei 2002/58/CE.

	
	___________

	
	1a Directiva 2002/58/CE a Parlamentului European și a Consiliului din 12 iulie 2002 privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice) (JO L 201, 31.7.2002, ELI: http://data.europa.eu/eli/dir/2002/58/oj).


Or. <Original>{EN}en</Original>
</Amend>
<Amend>Amendamentul		<NumAm>8</NumAm>
<DocAmend>Propunere de regulament</DocAmend>
<Article>Considerentul 7 d (nou)</Article>
	

	Textul propus de Comisie
	Amendamentul

	
	(7d)	Întrucât singurul obiectiv al prezentului regulament este de a permite continuarea, în condiții limitate și specifice, sub o formă modificată, a anumitor activități existente care vizează combaterea abuzului sexual online asupra copiilor, derogarea prevăzută de prezentul regulament ar trebui să se limiteze la tehnologiile consacrate utilizate de anumiți prestatori de servicii de comunicații interpersonale care nu se bazează pe numere în scopul depistării, raportării și eliminării materialelor care conțin acte de abuz sexual asupra copiilor, tehnologii care funcționează prin compararea imaginilor și a materialelor video cu conținutul unei baze de date cu semnături digitale („hash”) unice și nereconvertibile ale materialelor cunoscute care conțin acte de abuz sexual asupra copiilor.


Or. <Original>{EN}en</Original>
</Amend>
<Amend>Amendamentul		<NumAm>9</NumAm>
<DocAmend>Propunere de regulament</DocAmend>
<Article>Considerentul 7 e (nou)</Article>
	

	Textul propus de Comisie
	Amendamentul

	
	(7e)	Pentru a asigura un nivel adecvat de transparență și responsabilitate, precum și pentru a permite o raportare cuprinzătoare și comparabilă, este necesar să se includă amenzi administrative pentru nerespectarea de către anumiți prestatori de servicii de comunicații interpersonale care nu se bazează pe numere a obligațiilor și a cerințelor de raportare și de transparență, în special utilizarea formularului standard pentru raportare, prevăzut de Regulamentul (UE) 2024/1307 al Parlamentului European și al Consiliului1a și de regulamentul ulterior de punere în aplicare (UE) 2024/29161b al Comisiei.

	
	___________

	
	1a Regulamentul (UE) 2024/1307 al Parlamentului European și al Consiliului din 29 aprilie 2024 de modificare a Regulamentului (UE) 2021/1232 privind o derogare temporară de la anumite dispoziții ale Directivei 2002/58/CE în ceea ce privește utilizarea tehnologiilor de către furnizorii de servicii de comunicații interpersonale care nu se bazează pe numere pentru prelucrarea datelor cu caracter personal și a altor date în scopul combaterii abuzului sexual online asupra copiilor (JO L, 2024/1307, 14.5.2024, ELI: http://data.europa.eu/eli/reg/2024/1307/oj).

	
	1b Regulamentul de punere în aplicare (UE) 2024/2916 al Comisiei din 25 noiembrie 2024 privind stabilirea unui formular standard pentru datele incluse în raportul privind prelucrarea datelor cu caracter personal publicat și prezentat autorității de supraveghere competente și Comisiei de către furnizorii de servicii în temeiul Regulamentului (UE) 2021/1232 al Parlamentului European și al Consiliului (JO L, 2024/2916, 26.11.2024, ELI: http://data.europa.eu/eli/reg_impl/2024/2916/oj). 


Or. <Original>{EN}en</Original>
</Amend>
<Amend>Amendamentul		<NumAm>10</NumAm>
<DocAmend>Propunere de regulament</DocAmend>
<Article>Considerentul 7 f (nou)</Article>
	

	Textul propus de Comisie
	Amendamentul

	
	(7f)	Pentru a îmbunătăți respectarea aplicării normelor prevăzute în Regulamentul (UE) 2021/1232, ar trebui impuse amenzi administrative pentru orice încălcare a regulamentului, pe lângă sau în locul măsurilor corespunzătoare aplicate de autoritatea de supraveghere în temeiul regulamentului menționat.


Or. <Original>{EN}en</Original>
</Amend>
<Amend>Amendamentul		<NumAm>11</NumAm>
<DocAmend>Propunere de regulament</DocAmend>
<Article>Articolul -1 (nou)</Article>
<DocAmend2>Regulamentul (UE) 2021/1232</DocAmend2>
<Article2>Considerentul 16</Article2>
	

	Textul propus de Comisie
	Amendamentul


	
	Articolul -1

	
	Considerentul (16) din Regulamentul (UE) 2021/1232 se înlocuiește cu următorul text:

	
	„Tipurile de tehnologii utilizate în sensul prezentului regulament ar trebui să fie cel mai puțin intruzive pentru viața privată, în conformitate cu stadiul tehnologic actual al sectorului. Tehnologiile respective nu ar trebui utilizate pentru filtrarea și scanarea sistematică a textelor din comunicații, cu excepția cazului în care acestea sunt utilizate exclusiv pentru a depista tendințe care dau naștere unor posibile suspiciuni concrete privind existența unor cazuri de abuz sexual online asupra copiilor, și nu ar trebui să se poată deduce conținutul comunicațiilor.”


Or. <Original>{EN}en</Original>
</Amend>
<Amend>Amendamentul		<NumAm>12</NumAm>
<DocAmend>Propunere de regulament</DocAmend>
<Article>Articolul -1 a (nou)</Article>
<DocAmend2>Regulamentul (UE) 2021/1232</DocAmend2>
<Article2>Considerentul 21</Article2>
	

	Textul propus de Comisie
	Amendamentul


	
	Articolul -1a

	
	Considerentul (21) din Regulamentul (UE) 2021/1232 se înlocuiește cu următorul text:

	
	„Pentru a asigura transparența și responsabilitatea în ceea ce privește activitățile întreprinse în temeiul derogării prevăzute în prezentul regulament, prestatorii ar trebui să publice și să prezinte rapoarte autorității de supraveghere competente desemnate în temeiul Regulamentului (UE) 2016/679 (denumită în continuare «autoritatea de supraveghere») și Comisiei, până la 3 februarie 2022 și, ulterior, până la data de 31 ianuarie a fiecărui an. Rapoartele în cauză ar trebui să vizeze cazurile de prelucrare care cad sub incidența prezentului regulament, inclusiv tipul și volumul de date prelucrate, motivele specifice pe care se bazează prelucrarea datelor cu caracter personal în temeiul Regulamentului (UE) 2016/679, motivele pe care se bazează transferurile de date cu caracter personal în afara Uniunii în temeiul capitolului V din Regulamentul (UE) 2016/679, dacă este cazul, numărul de cazuri identificate de abuz sexual online asupra copiilor, numărul de cazuri în care un utilizator a depus o plângere la mecanismul intern de recurs sau a introdus o cale de atac judiciară și rezultatul acestor plângeri și proceduri judiciare, numărul și procentul erorilor (rezultate fals pozitive) înregistrate pentru diferitele tehnologii utilizate, măsurile aplicate pentru a limita rata de eroare și rata de eroare atinsă, politica de păstrare și garanțiile privind protecția datelor aplicate în temeiul Regulamentului (UE) 2016/679, precum și numele organizațiilor care acționează în interes public împotriva abuzului sexual asupra copiilor cărora le-au fost comunicate date în temeiul prezentului regulament.”


Or. <Original>{EN}en</Original>
</Amend>
<Amend>Amendamentul		<NumAm>13</NumAm>
<DocAmend>Propunere de regulament</DocAmend>
<Article>Articolul -1 b (nou)</Article>
<DocAmend2>Regulamentul (UE) 2021/1232</DocAmend2>
<Article2>Articolul 2 –punctul 3</Article2>
	

	Textul propus de Comisie
	Amendamentul

	
	Articolul -1b

	
	La articolul 2 din Regulamentul (UE) 2021/1232, alineatul (3) se elimină.


Or. <Original>{EN}en</Original>
</Amend>
<Amend>Amendamentul		<NumAm>14</NumAm>
<DocAmend>Propunere de regulament</DocAmend>
<Article>Articolul -1 c (nou)</Article>
<DocAmend2>Regulamentul (UE) 2021/1232</DocAmend2>
<Article2>Articolul 2 –punctul 4</Article2>
	

	Textul propus de Comisie
	Amendamentul

	
	Articolul -1c

	
	La articolul 2 din Regulamentul (UE) 2021/1232, alineatul (4) se elimină.


Or. <Original>{EN}en</Original>
</Amend>
<Amend>Amendamentul		<NumAm>15</NumAm>
<DocAmend>Propunere de regulament</DocAmend>
<Article>Articolul -1 d (nou)</Article>
<DocAmend2>Regulamentul (UE) 2021/1232</DocAmend2>
<Article2>Articolul 3 –alineatul 1</Article2>
	

	Textul propus de Comisie
	Amendamentul

	
	Articolul -1d

	
	La articolul 3 din Regulamentul (UE) 2021/1232, alineatul (1) se înlocuiește cu următorul text:

	
	„(1) Articolul 5 alineatul (1) și articolul 6 alineatul (1) din Directiva 2002/58/CE nu se aplică în ceea ce privește confidențialitatea comunicațiilor care implică prelucrarea de către prestatori a datelor cu caracter personal în legătură cu prestarea de servicii de comunicații interpersonale care nu se bazează pe numere, cu condiția ca:
(a) prelucrarea să fie: 
(i) strict necesară pentru utilizarea unei anumite tehnologii, cu unicul scop de a se depista și elimina materialele identificate online care conțin cazuri de abuz sexual asupra copiilor și de a le aduce la cunoștința autorităților de aplicare a legii și a organizațiilor care acționează în interes public împotriva abuzului sexual asupra copiilor;
(ii) proporțională și să se limiteze la tehnologiile utilizate de prestatori în scopul prevăzut la punctul (i); 
(iii) limitată la date privind conținutul care sunt strict necesare pentru scopul prevăzut la punctul (i); 
(iv) limitată la ceea ce este strict necesar pentru scopul prevăzut la punctul (i); 
(b) tehnologiile utilizate în scopul prevăzut la litera (a) punctul (i) de la prezentul alineat să fie conforme cu tehnologiile de ultimă generație în domeniu și să fie cel mai puțin intruzive pentru viața privată, inclusiv în ceea ce privește principiul protecției datelor începând cu momentul conceperii și în mod implicit prevăzut la articolul 25 din Regulamentul (UE) 2016/679, și în măsura în care sunt utilizate pentru a depista eventuale materiale cunoscute de abuz sexual online asupra copiilor; 
(c) în ceea ce privește orice tehnologie concretă utilizată în scopul prevăzut la litera (a) punctul (i) de la prezentul alineat, să se fi realizat o evaluare prealabilă privind impactul asupra protecției datelor, astfel cum se prevede la articolul 35 din Regulamentul (UE) 2016/679, și o procedură de consultare prealabilă, astfel cum se prevede la articolul 36 din regulamentul menționat; 
(d) în ceea ce privește noile tehnologii, și anume tehnologiile utilizate în scopul depistării materialelor online care conțin abuzuri sexuale asupra copiilor, care nu au fost utilizate de niciun prestator în legătură cu serviciile prestate utilizatorilor serviciilor de comunicații interpersonale care nu se bazează pe numere (denumiți în continuare „utilizatori”) din Uniune înainte de 2 august 2021, prestatorul să informeze din nou autoritatea competentă în legătură cu măsurile luate pentru a demonstra respectarea recomandărilor emise în scris în conformitate cu articolul 36 alineatul (2) din Regulamentul (UE) 2016/679 de către autoritatea de supraveghere competentă desemnată în temeiul capitolului VI secțiunea 1 din regulamentul respectiv (denumită în continuare „autoritatea de supraveghere”) în cursul procedurii de consultare prealabilă; 
(e) tehnologiile utilizate să fie suficient de fiabile, astfel încât să limiteze, în măsura maximă posibilă, numărul de erori în procesul de depistare a conținutului care reprezintă materiale identificate de abuz sexual online asupra copiilor și, în cazul în care apar astfel de erori, să rectifice consecințele acestora fără întârziere; 
(f) prestatorii: 
(i) să fi instituit proceduri interne pentru a preveni utilizarea abuzivă a datelor cu caracter personal, accesul neautorizat la datele cu caracter personal și transferul neautorizat al acestora; 
(ii) să asigure supravegherea umană și, dacă este necesar, intervenția umană în prelucrarea datelor cu caracter personal cu utilizarea tehnologiilor care intră sub incidența prezentului regulament; 
(iii) să se asigure că materialele care nu au fost identificate anterior ca fiind materiale online care conțin acte de abuz sexual asupra copiilor sau de ademenire a copiilor nu sunt aduse la cunoștința autorităților de aplicare a legii sau a organizațiilor care acționează în interes public împotriva abuzului sexual asupra copiilor fără o confirmare umană prealabilă; 
(iv) să fi instituit proceduri și mecanisme de contestare corespunzătoare pentru a se asigura că utilizatorii pot depune plângeri la ei, într-un interval de timp rezonabil, pentru a-și prezenta punctul de vedere; 
(v) să informeze utilizatorii în mod clar, vizibil și inteligibil despre faptul că au invocat, în conformitate cu prezentul regulament, derogarea de la articolul 5 alineatul (1) și de la articolul 6 alineatul (1) din Directiva 2002/58/CE în ceea ce privește confidențialitatea comunicațiilor utilizatorilor, având ca unic scop pe cel prevăzut la litera (a) punctul (i) de la prezentul alineat, despre raționamentul care stă la baza măsurilor adoptate în temeiul derogării și despre efectul asupra confidențialității comunicațiilor utilizatorilor, inclusiv posibilitatea ca datele cu caracter personal să fie comunicate autorităților de aplicare a legii și organizațiilor care acționează în interes public împotriva abuzului sexual asupra copiilor; 
(vi) să informeze utilizatorii în legătură cu următoarele, în cazul în care conținutul acestora a fost eliminat sau contul acestora a fost blocat sau un serviciu prestat acestora a fost suspendat: 
(1) căile de atac împotriva acestor măsuri; 
(2) posibilitatea de a depune o plângere la o autoritate de supraveghere; și 
(3) dreptul la o cale de atac judiciară; 
(vii) să publice și să prezinte autorității de supraveghere competente și Comisiei, până la 3 februarie 2022 și, ulterior, până la data de 31 ianuarie a fiecărui an, un raport privind prelucrarea datelor cu caracter personal în temeiul prezentului regulament, inclusiv privind: 
(1) tipul și volumul datelor prelucrate; 
(2) temeiul exact al prelucrării în conformitate cu Regulamentul (UE) 2016/679; 
(3) temeiul pe care se bazează transferul de date cu caracter personal în afara Uniunii în conformitate cu capitolul V din Regulamentul (UE) 2016/679, dacă este cazul; 
(4) numărul de cazuri identificate de abuz sexual online asupra copiilor, făcându-se deosebirea între materialele online care conțin abuzuri sexuale asupra copiilor și cazurile de ademenire a copiilor; 
(5) numărul de cazuri în care un utilizator a depus o plângere prin mecanismul de contestare intern sau la o autoritate judiciară și rezultatul acestor plângeri; 
(6) numărul și procentul erorilor (răspunsuri fals pozitive) pentru diferitele tehnologii utilizate; 
(7) măsurile aplicate pentru a limita rata de eroare și rata de eroare atinsă; 
(8) politica de păstrare și garanțiile de protecție a datelor aplicate în temeiul Regulamentului (UE) 2016/679; 
(9) numele organizațiilor care acționează în interes public împotriva abuzului sexual asupra copiilor cărora li s-au transmis date în temeiul prezentului regulament; 
(g) în cazul în care a fost identificat un posibil abuz sexual online asupra copiilor, datele privind conținutul și datele de transfer aferente prelucrate în scopul prevăzut la litera (a) punctul (i), precum și datele cu caracter personal generate prin această prelucrare să fie păstrate în condiții de siguranță, exclusiv în scopul: 
(i) de a informa fără întârziere autoritățile competente de aplicare a legii și autoritățile judiciare sau organizațiile care acționează în interes public împotriva abuzului sexual asupra copiilor cu privire la suspiciunea de abuz sexual online asupra copiilor; 
(ii) de a bloca contul utilizatorului în cauză sau de a suspenda sau a înceta prestarea serviciului către utilizatorul în cauză; 
(iii) de a crea o semnătură digitală unică și neconvertibilă („hash”) a datelor identificate sigur ca material online care conține abuzuri sexuale asupra copiilor; 
(iv) de a permite utilizatorului în cauză să solicite măsuri reparatorii de la prestator sau să exercite o cale de atac administrativă sau judiciară în chestiuni legate de suspiciunea de abuz sexual online asupra copiilor; sau 
(v) de a răspunde cererilor formulate de autoritățile competente de aplicare a legii și de autoritățile judiciare, în conformitate cu dreptul aplicabil, de a le comunica datele necesare pentru prevenirea, depistarea, anchetarea sau urmărirea penală a infracțiunilor, astfel cum se prevede în Directiva 2011/93/UE; 
(h) datele să nu fie păstrate mai mult timp decât este strict necesar pentru scopul corespunzător prevăzut la litera (h), dar în orice caz nu mai mult de 12 luni de la data identificării posibilului caz de abuz sexual online asupra copiilor; 
(i) fiecare caz de suspiciune motivată și verificată de abuz sexual online asupra copiilor să fie adus fără întârziere la cunoștința autorităților naționale competente de aplicare a legii sau a organizațiilor care acționează în interes public împotriva abuzului sexual asupra copiilor.”


Or. <Original>{EN}en</Original>
</Amend>
<Amend>Amendamentul		<NumAm>16</NumAm>
<DocAmend>Propunere de regulament</DocAmend>
<Article>Articolul -1 e (nou)</Article>
<DocAmend2>Regulamentul (UE) 2021/1232</DocAmend2>
<Article2>Articolul 9 –alineatul 1</Article2>
	

	Textul propus de Comisie
	Amendamentul

	
	Articolul -1e

	
	La articolul 9 din Regulamentul (UE) 2021/1232, alineatul (1) se înlocuiește cu următorul text:

	
	„(1) Pe baza rapoartelor prezentate în temeiul articolului 3 alineatul (1) litera (g) punctul (vii) și a statisticilor transmise în temeiul articolului 8, Comisia pregătește, până la 4 septembrie 2026, un raport privind punerea în aplicare a prezentului regulament, pe care îl înaintează și îl prezintă Parlamentului European și Consiliului.”


Or. <Original>{EN}en</Original>
</Amend>
<Amend>Amendamentul		<NumAm>17</NumAm>
<DocAmend>Propunere de regulament</DocAmend>
<Article>Articolul -1 f (nou)</Article>
<DocAmend2>Regulamentul (UE) 2021/1232</DocAmend2>
<Article2>Articolul 7 a (nou)</Article2>
	

	Textul propus de Comisie
	Amendamentul

	
	Articolul -1f

	
	Se inserează următorul articol: 

	
	„Articolul 7a

	
	Condiții generale pentru aplicarea amenzilor administrative

	
	Comisia aplică amenzi pentru încălcarea sau nerespectarea prezentului regulament, care trebuie să fie eficace, proporționale și disuasive în fiecare caz în parte.

	
	Pentru încălcarea prezentului regulament se aplică amenzi administrative de până la 10 000 000 EUR sau, în cazul unei întreprinderi, de până la 2 % din cifra de afaceri anuală realizată la nivel mondial în exercițiul financiar precedent, luându-se în calcul cea mai mare valoare.

	
	Exercitarea de către Comisie a competențelor sale în temeiul prezentului articol are loc cu condiția existenței unor garanții procedurale corespunzătoare în conformitate cu dreptul Uniunii și cu dreptul intern al statelor membre, inclusiv a unor căi de atac judiciare eficace și a dreptului la un proces echitabil.” 


Or. <Original>{EN}en</Original>
</Amend>
<Amend>Amendamentul		<NumAm>18</NumAm>
<DocAmend>Propunere de regulament</DocAmend>
<Article>Articolul 1 –paragraful 1</Article>
<DocAmend2>Regulamentul (UE) 2021/1232</DocAmend2>
<Article2>Articolul 10 –paragraful 2</Article2>
	

	Textul propus de Comisie
	Amendamentul

	„Acesta se aplică până la 3 aprilie 2028”.
	„Acesta se aplică până la 3 aprilie 2027”.


Or. <Original>{EN}en</Original>
</Amend></RepeatBlock-Amend>





<PathFdR>PR\1336856RO.docx</PathFdR>		PE<NoPE>784.310</NoPE><Version>v01-00</Version>
RO	Unită în diversitate	RO
PE<NoPE>784.310</NoPE><Version>v01-00</Version>	2/24	<PathFdR>PR\1336856RO.docx</PathFdR>
RO
<PathFdR>PR\1336856RO.docx</PathFdR>	3/24	PE<NoPE>784.310</NoPE><Version>v01-00</Version>
		RO
[bookmark: _Toc221790917]EXPUNERE DE MOTIVE
Declarație în numele raportoarei
Birgit Sippel
Propunere de
REGULAMENT AL PARLAMENTULUI EUROPEAN ȘI AL CONSILIULUI
de modificare a Regulamentului (UE) 2021/1232 în ceea ce privește prelungirea perioadei de aplicare a acestuia 2025/0429 (COD)

Derogarea provizorie a fost înțeleasă ca un instrument strict temporar și excepțional. Unicul său scop a fost de a crea o punte juridică strict definită, care să le permită prestatorilor să ia măsuri voluntare, acordându-le în același timp colegiuitorilor suficient timp pentru a concepe, a negocia și a adopta un cadru juridic cuprinzător și permanent pentru prevenirea și combaterea abuzului sexual online asupra copiilor, cu respectarea deplină a drepturilor fundamentale. Derogarea nu a fost în niciun caz menită să devină un substitut de lungă durată pentru o soluție legislativă propriu-zisă.

Prima propunere de prelungire contravenea deja acestui angajament. Începând din 2023, Parlamentul European a fost pregătit să inițieze negocieri cu privire la un cadru permanent pentru a ajunge la un acord cât mai curând posibil, în mod vădit pentru a se evita orice altă prelungire a derogării provizorii. Deși eram pregătiți politic, Consiliul nu a utilizat eficient timpul disponibil. Prin urmare, ne aflăm în situația problematică în care restricțiile aplicate drepturilor fundamentale de bază în temeiul Directivei asupra confidențialității și comunicațiilor electronice ar putea să rămână în vigoare mult mai mult timp decât se prevăzuse inițial. Această dependență îndelungată de o măsură excepțională subminează securitatea juridică și erodează încrederea în angajamentul Uniunii de a respecta principiile proporționalității și necesității.

Având în vedere cele două rapoarte de punere în aplicare publicate de Comisia Europeană, precum și caracterul incomplet și adesea inexact al datelor transmise de statele membre și de prestatorii de servicii, este foarte important să se tragă concluziile corespunzătoare. Comisia nu a fost în măsură să facă deosebirea între informațiile transmise în mod voluntar și cele transmise de ONG-uri, liniile telefonice de urgență și de asistență și de utilizatori.

Dovezile disponibile nu sunt încă suficiente pentru a justifica un domeniu larg de aplicare. Prin urmare, orice prelungire a derogării provizorii trebuie să se limiteze strict la ceea ce este în mod demonstrabil proporțional și necesar. În special, trebuie excluse activitățile care ar putea să constituie obligații generale de monitorizare. Aceasta include depistarea cazurilor de ademenire (grooming) și depistarea materialelor noi care conțin cazuri de abuz sexual asupra copiilor, în cazul cărora lipsa unor date fiabile și a unor garanții clare dă naștere unor preocupări puternice privind respectarea drepturilor fundamentale.

Totodată, modul în care a funcționat derogarea provizorie a scos la iveală o lacună semnificativă în ceea ce privește asigurarea respectării dispozițiilor în cauză. În prezent, prestatorii impun condițiile practice în care are loc prelucrarea, iar Comisia, în calitate de autoritate desemnată pentru asigurarea respectării dispozițiilor, nu dispune de instrumente eficace pentru a asigura respectarea acestora. Obligațiile de raportare și cerințele de transparență sunt în mare măsură neaplicate, factorii de decizie neavând astfel la dispoziție informațiile fiabile necesare pentru a evalua eficacitatea, proporționalitatea și necesitatea. Pentru a remedia acest dezechilibru, este imperativ ca Comisia să dispună de instrumente adecvate de asigurare a respectării legislației, inclusiv de un sistem eficace de amenzi. Fără sancțiuni credibile, obligațiile rămân în mare măsură declarative, iar responsabilitatea este slăbită. 

Având în vedere angajamentul expres de a se evita orice prelungire suplimentară a derogării provizorii și bazându-mă pe voința politică de a se realiza un cadru permanent, sunt pregătită să sprijin o prelungire strict limitată și cu condiții clare. O astfel de prelungire ar trebui să se limiteze exclusiv la depistarea materialelor cunoscute și supuse procesului de hashing care conțin abuzuri sexuale asupra copiilor și să fie limitată la o durată maximă de douăsprezece luni. Orice extindere a sferei de aplicare ar contrazice atât caracterul temporar al instrumentului, cât și concluziile care trebuie desprinse din dovezile disponibile.

În paralel, Comisia trebuie să utilizeze pe deplin toate instrumentele de care dispune și să pregătească un nou raport de punere în aplicare, care să contribuie la elaborarea instrumentului permanent. Acest raport trebuie prezentat în termenul stabilit prin lege și trebuie să ofere o analiză clară și transparentă a momentului, a modului și a măsurii în care monitorizarea voluntară a contribuit la atingerea obiectivelor declarate. Colegiuitorii pot lua decizii în cunoștință de cauză și se pot asigura că răspunsul Uniunii la abuzul sexual online asupra copiilor este eficace și respectă pe deplin drepturile fundamentale numai pe baza unor informații prompte, exacte și cuprinzătoare.



[bookmark: FootprintPageRR][bookmark: _Toc221790918]ANEXĂ: DECLARAȚIE PRIVIND CONTRIBUȚIILE
<FootprintIntro>În conformitate cu articolul 8 din anexa I la Regulamentul de procedură, raportoarea declară că a inclus în raportul său contribuții privind aspecte care țin de subiectul dosarului, pe care le-a primit pentru elaborarea proiectului de raport de la următorii reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:1] sau de la următorii reprezentanți ai autorităților publice din țările terțe, inclusiv misiuni diplomatice și ambasade ale acestora:</FootprintIntro> [1:  Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

	1. Reprezentanți de interese care intră sub incidența Acordului interinstituțional privind un registru de transparență obligatoriu

	European Digital Rights

	CCIA

	Doteurope

	Google

	Microsoft

	Snapchat

	X/ Twitter



	2. Reprezentanți ai autorităților publice din țările terțe, inclusiv misiuni diplomatice și ambasade ale acestora(3)

	

	

	


Raportoarea elaborează lista de mai sus pe propria răspundere.
Dacă în listă sunt identificate persoane fizice prin numele sau funcția lor ori prin ambele, raportoarea declară că a transmis persoanelor fizice în cauză Avizul nr. 484 al Parlamentului European privind protecția datelor (https://www.europarl.europa.eu/data-protect/index.do), care stabilește condițiile aplicabile prelucrării datelor lor cu caracter personal și drepturile legate de prelucrarea respectivă.

